JAVNI POZIV
za dostavljanje projektnih prijedloga u okviru Programa „Mala ideja. Velika promjena.“
Općina Breza, u partnerstvu sa kompanijom DP Metals BH d.o.o., objavljuje Javni poziv za dostavljanje projektnih prijedloga u okviru Programa  „Mala ideja. Velika promjena.“
Program je usmjeren na podršku lokalnim inicijativama koje doprinose unapređenju kvaliteta života građana kroz realizaciju održivih, društveno korisnih i inovativnih projekata. Cilj Programa je potaknuti aktivno učešće građana i organizacija civilnog društva u razvoju lokalne zajednice te podržati projekte koji imaju mjerljiv i dugoročan pozitivan uticaj.
1. Cilj Programa
Program malih grantova ima za cilj:
· unapređenje kvaliteta života u lokalnoj zajednici;
· podršku građanskim inicijativama koje donose konkretne koristi zajednici;
· razvoj društvene odgovornosti, volontiranja i građanskog aktivizma;
· unapređenje javnih prostora i sadržaja;
· podršku projektima iz oblasti zaštite okoliša, obrazovanja, kulture, sporta, zdravlja i socijalne uključenosti;
· jačanje saradnje između lokalne zajednice, organizacija civilnog društva i privatnog sektora.
2. Ko može aplicirati
Pravo učešća imaju neprofitne organizacije registrovane na području Općine Breza, i to:
· udruženja građana;
· fondacije;
· sportski klubovi;
· kulturno-umjetnička društva;
· omladinske organizacije;
· mjesne zajednice;
· druge organizacije civilnog društva registrovane u skladu sa važećim propisima.
Jedan aplikant može podnijeti samo jednu projektnu prijavu.
3. Ko ne može aplicirati
Pravo učešća nemaju:
· fizička lica;
· političke stranke;
· javna preduzeća i ustanove čije se redovne aktivnosti finansiraju iz javnih budžeta;
· privredna društva i obrti;
· organizacije protiv kojih se vodi stečajni ili likvidacioni postupak.
4. Vrijednost grantova
U okviru ovog Javnog poziva bit će dodijeljena tri (3) granta, pojedinačne vrijednosti do 3.000,00 KM.
Ukupan fond sredstava iznosi 9.000,00 KM.
Projekti moraju biti realizovani u roku koji će biti definisan ugovorom o dodjeli sredstava.
5. Prioritetne oblasti
· unapređenje društvenog života u zajednici;
· obrazovanje i neformalno učenje;
· rad s djecom i mladima;
· promocija zdravih stilova života;
· kulturne i sportske aktivnosti;
· očuvanje kulturne i prirodne baštine;
· inkluzija ranjivih kategorija stanovništva;
· zaštita okoliša;

6. Neprihvatljivi troškovi
Sredstva Programa ne mogu se koristiti za:
· plate, naknade, honorare, dnevnice i druga lična primanja zaposlenih ili članova organizacije;
· administrativne i režijske troškove organizacije (zakup kancelarija, električna energija, voda, grijanje, telefon, internet, kancelarijski materijal i slično);
· bankarske naknade, provizije i troškove platnog prometa;
· otplatu kredita, dugova ili kamata;
· poreze, kazne, penale i sudske troškove;
· nabavku opreme koja nije direktno povezana s projektom ili predstavlja redovno poslovanje organizacije;
· reprezentaciju, alkoholna pića, duhan i slične troškove;
· aktivnosti političkih stranaka ili vjerskih organizacija;
· donacije drugim organizacijama ili fizičkim licima;
· humanitarnu pomoć u obliku novčanih ili robnih davanja pojedincima;
· aktivnosti koje ostvaruju profit ili imaju komercijalni karakter;
· troškove nastale prije potpisivanja ugovora ili nakon završetka perioda provedbe projekta;
· troškove koji su već finansirani iz drugih izvora.
Komisija zadržava pravo da pojedine budžetske stavke proglasi neprihvatljivim ukoliko procijeni da nisu opravdane ili nisu u skladu sa ciljevima Programa.
7. Kriteriji za ocjenjivanje
Projektni prijedlozi ocjenjivat će se prema sljedećim kriterijima:

	Kriterij
	Šta se ocjenjuje
	Broj bodova

	Značaj projekta za lokalnu zajednicu
	U kojoj mjeri projekat odgovara stvarnim potrebama lokalne zajednice i koliko je jasno obrazložen problem ili potreba koju projekat rješava.
	50

	Očekivani uticaj i koristi projekta
	Jasnoća očekivanih rezultata, koristi za lokalnu zajednicu i potencijal projekta da unaprijedi kvalitet života građana.
	35

	Doseg korisnika
	Broj i struktura direktnih i indirektnih korisnika te opravdanost procjene korisnika projekta.
	15

	UKUPNO
	
	100



Prednost će imati projekti koji ostvaruju dugoročne koristi i uključuju veći broj građana.
8. Način prijave
Prijava treba sadržavati:
· popunjen prijavni obrazac;
· detaljan projektni prijedlog;
· budžet projekta;
· kopiju rješenja o registraciji organizacije;
· dokaz o transakcijskom računu;
· izjavu odgovornog lica o tačnosti dostavljenih podataka;
Nepotpune i neblagovremene prijave neće biti razmatrane.
9. Rok za podnošenje prijava
Prijave se dostavljaju najkasnije do 14. 08. 2026. godine na email adresu Općine Breza: drustvenedj@breza.gov.ba
Prijave pristigle nakon isteka roka neće biti uzete u razmatranje.
10. Proces odabira
Administrativnu provjeru prijava izvršit će nadležna služba Općine.
Projekte koji ispunjavaju administrativne uslove ocjenjivat će Komisija imenovana od strane Općine. 
Odluka Komisije je konačna.
Rezultati Javnog poziva bit će objavljeni na službenoj internet stranici Općine.

11. Obaveze korisnika grantova
Odabrani korisnici grantova obavezni su:
· realizovati projekat u skladu s odobrenim prijedlogom i budžetom;
· sredstva koristiti isključivo za odobrene aktivnosti;
· voditi urednu finansijsku evidenciju;
· čuvati svu finansijsku dokumentaciju;
· omogućiti monitoring i kontrolu projekta;
· dostaviti narativni i finansijski izvještaj po završetku projekta;
12. Sukob interesa
Članovi Komisije neće učestvovati u ocjenjivanju projektnih prijedloga ukoliko postoji stvarni ili potencijalni sukob interesa.
Aplikanti su dužni prijaviti svaku okolnost koja može predstavljati sukob interesa.
13. Dodatne informacije
Prijavni obrazac i prateća dokumentacija dostupni su u prilogu ovog poziva na službenoj internet stranici Općine Breza .
Za dodatne informacije zainteresovani aplikanti mogu se obratiti na: drustvenedj@breza.gov.ba
Telefon: +38761611902
Općina Breza
U partnerstvu sa DPMetals BH d.o.o.
